CELEX: 32010R0780
Language: mt
Date: 2010-09-02 00:00:00
Title: Regolament tal-Kummissjoni (UE) Nru 780/2010 tat- 2 ta’ Settembru 2010 li japprova emendi minuri fl-ispeċifikazzjoni ta’ denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Thüringer Leberwurst (IĠP)]

3.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 233/19
            
         REGOLAMENT TAL-KUMMISSJONI (UE) Nru 780/2010
   tat-2 ta’ Settembru 2010
   li japprova emendi minuri fl-ispeċifikazzjoni ta’ denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Thüringer Leberwurst (IĠP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 510/2006 tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (1), u b’mod partikolari t-tieni sentenza tal-Artikolu 9(2) tiegħu,
   Billi:
   
               (1)
            
            
               Il-Kummissjoni eżaminat it-talba tal-Ġermanja għall-approvazzjoni, skont l-ewwel subparagrafu tal-Artikolu 9(1) tar-Regolament (KE) Nru 510/2006, ta’ emenda fl-ispeċifikazzjoni għall-indikazzjoni ġeografika protetta “Thüringer Leberwurst” irreġistrata permezz tar-Regolament tal-Kummissjoni (KE) Nru 2400/96 (2) kif emendata bir-Regolament (KE) Nru 2206/2003 (3).
            
         
               (2)
            
            
               L-iskop tat-talba huwa li tiġi emendata l-ispeċifikazzjoni billi jsir obbligatorju l-użu tal-kisi naturali u billi jiġu estiżi l-forom tal-ippakkjar, partikolarment, sabiex jiġi permess l-użu ta’ vażetti tal-plastik, iżda mhux kisi artifiċjali. Dan jirrifletti aħjar ir-realtajiet tas-suq u l-preferenzi tal-konsumatur kif ukoll jagħti opportunità li jiġi sfruttat il-potenzjal eżistenti tas-suq.
            
         
               (3)
            
            
               Il-Kummissjoni eżaminat l-emendi konċernati u kkonkludiet li huma ġustifikati. Peress li dawn huma emendi minuri, il-Kummissjoni tista’ tapprovahom mingħajr ma tuża l-proċedura stabbilita fl-Artikoli 6 u 7 ta’ dak ir-Regolament,
            
         ADOTTAT DAN IR-REGOLAMENT:
   Artikolu 1
   L-emendi għall-ispeċifikazzjoni tal-indikazzjoni ġeografika protetta “Thüringer Leberwurst”, kif stabbiliti skont l-Anness I, huma approvati.
   Artikolu 2
   Id-Dokument Uniku aġġornat jidher fl-Anness II.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta’ Settembru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 93, 31.3.2006, p. 12.
   
      (2)  ĠU L 327, 18.12.1996, p. 11.
   
      (3)  ĠU L 330, 18.12.2003, p. 13.
   
      ANNESS I
      L-emendi li ġejjin għall-ispeċifikazzjonijiet tal-indikazzjoni ġeografika protetta “Thüringer Leberwurst” huma b’dan approvati:
      Fil-punt “4.2. Deskrizzjoni”, l-aħħar sentenza tal-ewwel paragrafu għandha tinbidel b’din li ġejja:
      “Iz-zalzett għandu jimtela f’kisi naturali, bħall-intestini żgħar tal-majjal, il-borża tal-awrina jew intestini taċ-ċanga, jew biex jiġi ppreservat f’vażetti tal-ħġieġ jew kontenituri oħra, bl-eċċezzjoni ta’ kisi artifiċjali.”
   
   
      ANNESS II
      
         DOKUMENT UNIKU
      
      
         Ir-Regolament tal-Kunsill (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini tal-prodotti agrikoli u tal-oġġetti tal-ikel
         “THÜRINGER LEBERWURST”
         Nru KE: DE-PGI-0105-0222-02.02.2009
         IĠP ( X ) DPO ( )
         1.   Isem
         
         “Thüringer Leberwurst”
         2.   Stat membru jew pajjiż terz
         
         Il-Ġermanja
         3.   Deskrizzjoni tal-prodott agrikolu jew tal-oġġett tal-ikel
         
         3.1.   Tip ta’ prodott
         
         
                  
                     Klassi 1.2.
                  
                  
                     Prodotti tal-laħam
                  
               3.2.   Deskrizzjoni tal-prodott li japplika għalih l-isem tal-punt 1
         
         Dan huwa zalzett tal-fwied tat-tip li jkun magħmul id-dar, b’togħma pikkanti u li jinbiegħ frisk jew ippreservat. L-ingredjent ewlieni tiegħu huwa l-fwied frisk. It-tessut tax-xaħam jikkonsisti f’bejken jew żaqq mingħajr ġilda. Iz-zalzett għandu jimtela f’kisi naturali, bħall-intestini żgħar tal-majjal, il-borża tal-awrina jew intestini taċ-ċanga, jew biex jiġi ppreservat f’vażetti tal-ħġieġ jew kontenituri oħra, bl-eċċezzjoni ta’ kisi artifiċjali.
         Il-kompożizzjoni:
         laħam tal-majjal, fwied tal-majjal, melħ tan-nitritu għall-pikles, basal imsajjar f’stuffat, taħlita ta’ ħwawar (partikolarment, bżar immaċinat u merdqux ta’ Thuringia), affumikatura.
         3.3.   Materja prima (għall-prodotti proċessati biss)
         
         —
         3.4.   Għalf (għall-prodotti li ġejjin mill-annimali biss)
         
         —
         3.5.   Stadji speċifiċi fil-produzzjoni li għandhom iseħħu fiż-żona ġeografika identifikata
         
         Il-proċess kollu tal-produzzjoni jseħħ fiż-żona ġeografika speċifikata.
         3.6.   Regoli speċifiċi għat-tqattigħ, għall-ħakk, għall-ippakkjar, eċċ.
         
         —
         3.7.   Regoli speċifiċi għat-tikkettar
         
         —
         4.   Definizzjoni konċiża taż-żona ġeografika
         
         Thuringia
         5.   Rabta maż-żona ġeografika
         
         5.1.   Speċifiċità taż-żona ġeografika
         
         ‘Thüringer Leberwurst’ għandu tradizzjoni fi Thuringia li tmur sekli lura. Hija probabilment antika daqs l-kummerċ tal-laħam innifsu fi Thuringia. Anke llum, iz-zalzett għadu jsir fil-“festi tat-tbiċċir” li huma popolari ħafna fir-reġjun u fejn iz-zalzett jittiekel frisk minn borma mimlija biz-zalzett. Huwa parti minn varjetà offruta kważi minn kull produttur tal-laħam u z-zalzett fi Thuringia. L-oriġini tal-isem inzamm peress li fl-eks RDĠ kien jintuża biss bħala indikazzjoni ġenwina tal-oriġini ġeografika.
         5.2.   Speċifiċità tal-prodott
         
         Iz-zalzett ta’ Thurngia, li jinkludi t-“Thüringer Leberwurst”, minn dejjem kellu reputazzjoni tajba fil-Ġermanja u lilhinn għal aktar minn 200 sena. “Thüringer Leberwurst” huwa fost l-iktar zalzett popolari fi Thurningia.
         5.3.   Rabta każwali bejn iż-żona ġeografika u l-kwalità jew il-karatteristiċi tal-prodott (għad-DPO) jew il-kwalità speċifika, ir-reputazzjoni jew karatteristiċi oħra tal-prodott (għall-IĠP).
         
         Ir-reputazzjoni tat-“Thüringer Leberwurst” hija bbażata fuq l-ħiliet u l-esperjenza tal-biċċiera ta’ Thuringia u r-riċetti li għaddew minn ġenerazzjoni għall-oħra.
         
            Referenza għall-pubblikazzjoni tal-ispeċifikazzjoni
         
         (L-Artikolu 5(7) tar-Regolament (KE) Nru 510/2006)
         It-taqsima 7a-bb tal-volum 20 tal-“Markenblatt” tas-16 ta’ Mejju 2008, p. 33363
         http://register.dpma.de/DPMAregister/geo/detail.pdfdownload/148